Je Humbers, escuiers, de Savigney, fais savoir à touz... que je suis hons à la noble dame Lore... et preng de luy et tien en fié et en chasemant quamque j’ay et doy avoir à Salet, près de Monmoret, et entour le Salet, en champs, em prez, em bois, en vignes, en diesmes et en autres choses; et em preng assimant et tien de li le meys Morel, de Savaigney, et les appartenances doudit meix. Et lidiz fié ay je fait, pour moi et pour les miens, à ladite contesse, pour li et pour les suens, et promet à ladite contesse, par mon soiremant, garantir ledit fié de touz autres fiez, et enloie touz mes biens à ladite contesse de tenir ces covenances. En tesmoignaige de ceste chose, je ay fait seeler ces lettres des seaux es religiouz et honoraubles hommes Pierre, priour, et Willerme, diens de Lons... Ce fut fait l’am Nostre Signour mil CC sexante et nuef, ou mois de decembre.